— LIL RUŻAR TA' QALBI Ta' ĠORĠ PISANI Rużar ta' qalbi, jekk hemm post fil-ġenna fejn jgħammru ferħanin l-anġli tal-għana postok hu hemm, talli bl-oħla benna kantajt l-isbaħ għanjiet ta' l-Ilsien tagħna. Bħalek ma għanna ħadd; ġo fik moħbija kien hemm kuluri kbar minsuġin sewwa, kien hemm miġra ta' daqq, u t'armonija, kien hemm xmara ta' dawl ta' ferħ u ħlewwa. Bħalek ma jgħanni ħadd; is-seher tiegħek ma jintlaħaqx, ma jintiritx mill-bqija, u ġewwa l-qabar jibqa' nieżel miegħek għax lilek tatu biss il-Poeżija. Rużar ta' qalbi, mbierka dik il-vina ' li tatna ġmiel etern, mużka divina, NOTA: L-aħħar tifkira li għandi tal-Poeta Rużar Briffa huwa ktieb tal-Poeżiji tiegħu li bagħatli hu stess awtografat b'dawn il-kelmiet: ''Lil Ġorġ ta' qalbi'. Għalhekk ħassejt illi dan is-sunett, miktub ftit wara l-mewt tiegħu, kelli nsemmib ukoll: 'Lil Rużar ta' Qalbi'.